**Titsariseli VAT**

**Xana u titsarisela rini?**

**Ntsariso lowu bohaka**

Swa boha eka bindzu ku titsarisela VAT loko nkoka hinkwawo wa tinhundzu leti hakerisiwaka xibalo leti xaviweke eka 12 wa tin'hweti to landzelelana leti hundzeke kumbe leti nga hundzaka R1 million. Bindzu ri fanele ku Titsarisela VAT eka eFiling kumbe ri tata VAT 101 – Fomo ya Xikombelo xa Ntsariso no yi rhumela eka rhavi ra SARS ra laha kaya eka 21 wa masiku ku sukela eka siku ro hundzisa R1 million.

Vaphakeri va vukorhokeri bya xilekitironikI lava nga riki vaaki va tlhela va va na vutihlamuleri bya ntsariso wa VAT lebyi bohaka emakumu ka n'hweti laha nkoka hinkwawo wa tinhundzu leti hakeriswa xibalo ti hundzaka R1 million. Mayelana na vuxokoxoko lebyi koxometiweke vona VAT-Reg-02-G02 Guide on Foreign Suppliers of Electronic Services na VAT Frequently Asked Questions for the Supplies of Electronic Services.

Nawu wa VAT wu tlhela wu pfumelela mulamuri ku titsarisela no tihlamulela eka VAT ematshan'wini ya tinhundzu leti xavisiweke hi muphakeri wa vukorhokeri bya xilekitironiki loyi a nga riki muaki.

**Ntsariso hi ntsakelo**

Bindzu ri nga tlhela ri hlawula ku titsarisela hi VAT hi ntsakelo loko nkoka wa tinhundzu leti hakerisiwaka xibalo leti xavisiweke ti ri ehansi ka R1 million, kambe ti hundza R50 000 eka nkarhi lowu nga hundza wa 12 wa tin'hweti.

Ku na mikhetekanyo ya ntlhanu ya mitsariso hi ntsakelo leyi tirhaka eka mixaka yo karhi ya vanhu, hi ndlela leyi landzelaka:

1. A ku na mpimo wa ntsakelo eka nkoka wa tinhundzu leti hakerisiwaka xibalo lexi xavisiweke hi munhu. Nkhetekanyo lowu wu katsa, xikombiso migingiriko ya masipala kumbe "nhlangano wa nhlayiso" tanihileswi swi hlamuseriweke xiswona eka Nawu wa VAT.
2. Nkoka wa tinhundzu leti hakerisiwaka xibalo leti xavisiweke hi munhu leti hundzeke mpimo wa ntsakelo wa R50 000 eka nkarhi lowu nga hundza wa 12 wa tin'hweti.
3. Nkoka wa tinhundzu leti hakerisiwaka xibalo leti xavisiweke hi munhu a ti hundzangi mpimo wa ntsakelo wa R50 000. Swilaveko na swipimelo ku titsarisela ehansi ka nkhetekanyo lowu swi longoloxiwile eka General Notice R.447, tanihileswi swi humesiweke xiswona eka Government Gazette No. 38836 ya siku ra ti 29 Mudyaxihi 2015 (Nawu).

Swin'wana swa swilaveko swi longoloxiwile ehansi ka Nawu i, xikombiso -

* + Eka xiyimo xa muhakelaxibalo loyi a nga xavisa tinhundzu leti hakerisiwaka xibalo eka n'hweti yin'we ntsena ku landzela siku ra xikombelo xa ntsariso, munhu yaloye u fanele ku mbhoniyela leswaku nkoka wa tinhundzu leti hakerisiwaka xibalo leti xavisiweke eka n'hweti yaleyo ti hundza R4 200;
	+ Laha munhu a nga xavisangiki tinhundzu leti hakerisiwaka xibalo, munhu yaloye u fanele a va na kontiraka leyi tsariweke, hi ku ya hi leswaku i munhu wihi loyi a lavekaka ku xavisa tinhundzu leti hakerisiwaka xibalo leti hundzaka 12 wa tin'hweti ku landzela siku ra ntsariso.
1. Munhu loyi a xaveke bindzu tanihi xivilelo lexi ya ka emahlweni
2. Ntumbuluko wo karhi wa nghingiriko lowu endliweke hi munhu wu longoloxiwile eka General Notice R.447, tanihileswi swi humesiweke xiswona eka Gazete ya Mfumo Nomboro 38836 ya siku ra ti 29 Mudyaxihi 2015 (Ntumbuluko wa Nawu wa Nghingiriko). Migingiriko leyi longoloxiweke eka Nawu wa Ntumbuluko wa nghingiriko yi katsa:
	* Vurimi, swa mapurasi na tihlampfi
	* Migodi
	* Ku akiwa ka swikepe ma swihahampfhuka
	* Vutumbuluxi umbe ku hlanganisiwa ka feme, michini, mimovha kumbe swifambo
	* Vutumbuluxi bya miako
	* Ntumbuluxo wa switirhisiwa
	* Swicelwa

Ku engetelela, ku na swilaveko swin'wana swo angarhela

**Xana siku ra vutihlamuleri bya VAT ri tirha njhani?**

* Hi ku ya hi mitsariso ya VAT hi ntsakelo, u komberiwa ku tsundzuka leswaku siku ra vutihlamuleri bya VAT ri ta vekiwa hi ku ya hi siku ra wena ra xikombelo tanihileswi ku tlhelerisa endzhaku ka ntsariso wa ntsakelo swi nga pfumeleriwangiki. Loko u lava ku tlherisela endzhaku xikmbelo xa ntsariso wa wena hi ntsakelo, u fanele ku nyiketa SARS switsariwa swo seketela leswi faneleke ku lulamisa ku tlherisela endzhaku ku seketela xikombelo xa wena.
* Eka mitsariso ya VAT leyi bohaka, sisiteme ya SARS eFiling (RAV01) yi pfumelela ku tlherisela endzhaku ku fikela eka ntsevu wa tin'hweti ntsena ku sukela eka siku mpimo wa ntsariso lowu bohaka wa R1 million wu nga hundziwa. Loko ku tlherisela endzhaku swi ri ku tlula ntsevu wa tin'hweti ku sukela eka siku leri mpimo wa ntsariso lowu bohaka wu nga hundziwa, u komberiwa ku endla xitshembhisano ku endzela rhavi ra SARS na switsariwa swo seketela leswi faneleke swo fana na switatimente swa timali, tikontiraka leti sayiniweke kumbe tiinivhoyisi leti humesiweke.

**U titsarisela njhani?**

Ku na mihlawulo mimbirhi yo titsarisela VAT:

* Landzelela magoza lama mo olova ku Titsarisela VAT eka eFiling:
* Endla xitshembisano xa le moyeni hi ku tirhisa sisiteme ya hina ya eBooking. Landzelela mihlawulo: Chanele ya ntholo: Mbhurisano wa riqingho kumbe Video>Reason category: Other>Reason appointment: VAT registration.

Swi na nkoka leswaku u rhumela switsariwa leswi lulameke na xikombelo xa wena xa ntsariso wa VAT. Ku tsandzeka ku endla tano swi ta fikelerisa eka nhlwelo wo phurosese xikombelo. Mayelana na vuxokoxoko byo tala, VAT-Reg-02-G01- Guide for Completion of the VAT Application.